Автор: ilchi · 04.07.2019\nДагъусттаннай июньдалул 28-нния июльданул 5-ннин нантIиссар ЮНЕСКО-лул хъаттиралусса «Зунттал агьлу» тIисса IX-сса дунияллул халкьуннал дянивсса фольклорданул ва аьдатрал культуралул фестиваль.\nВа фестиваль жучIара дувайссар Дагъусттан Республикалул БакIчи, АьФ-лул Культуралул министерство, Аьрасатнал ПаччахIлугърал Халкьуннал творчествалул къатта ва ЮНЕСКО-лул иширттаха зузи­сса Аьрасатнал хасъсса коми­ссия чIарах бацIаврийну.\nГьар шинах кунма, гьашинугу фестивальданий гьурттушинна дуван бучIантIиссар Чехиянава­сса, Словакиянавасса, Сербиянавасса, Ираннаясса, Индиянавасса, Азирбижаннаясса, Къазахъисттаннаясса ва жула билаятрал 20 региондалиясса фольклорданул коллективру.\nФестивальданул лагрулий хьунтIиссар гала-концертру, фестиваль тIитIлатIисса ва лакьлакьисса шадлугъру, республикалул каялувчитуращалсса хьунабакьавуртту, халкьуннал усттартурал дурсса затирттал ярмукIартту.\nСледующая публикация ДяТтуплислив хьунаавкьунни лаккучу\nПредыдущая публикация Хъамакъабитулул ва хIасратрал кьини